คาราวาน (วงดนตรี)

คาราวาน เป็นวงดนตรีในแนวเพลงเพื่อชีวิตที่มีชื่อเสียงของประเทศไทย

**ประวัติ**
คาราวานถือกำเนิดมาจากการรวมวงดนตรีสองวง คือ ท.เสนและสัญจร และ บังคลาเทศแบนด์ โดยมีอีพีชุดแรกออกมาในปี พ.ศ. 2517 เป็นแผ่นเสียง 7 นิ้ว มี 4 เพลง ออกจำหน่ายราว 500 แผ่น ราคาแผ่นละ 25 บาท ถือได้ว่าเป็นวงดนตรีเพื่อชีวิตวงแรก ๆ ของประเทศไทย (ปัจจุบันอีพีชุดดังกล่าว ที่ถือเป็นการบันทึกเสียงครั้งแรกของวงคาราวาน มีราคาซื้อขายกันหลักหมื่นบาท) หลังจากที่ทางวงทำแผ่นเสียงอีพีออกเผยแพร่แล้ว จึงได้ทำสตูดิโออัลบั้มเต็มชุดแรก ชื่ออัลบั้ม คนกับควาย วางจำหน่ายในปี พ.ศ. 2518
ในยุคมืดของสังคมไทย คือ เหตุการณ์ 14 ตุลา และ เหตุการณ์ 6 ตุลา นั้นคาราวานเป็นวงดนตรีที่แต่งเพลงออกมาเรียกร้องประชาธิปไตยอย่างจริงจัง และเป็นวงดนตรีวงเดียวจากเหตุการณ์สมัยนั้นที่ยังอยู่มาจนถึงทุกวันนี้
สมาชิกยุคแรกของวงคาราวานประกอบไปด้วย สุรชัย จันทิมาธร (หงา) ร้องนำ, วีระศักดิ์ สุนทรศรี (แดง) เล่นกีตาร์, ทองกราน ทานา (อืด) เล่นกีตาร์ลีด ฟลุต และร้องประสาน, มงคล อุทก (หว่อง) เป่าเมาท์ออร์แกน พิณ ซอ และร้องประสาน นอกจากนั้นยังมีสมาชิกชั่วคราวคนอื่น ๆ เช่น พงษ์เทพ กระโดนชำนาญ (หมู) อู๊ด ยานนาวา, ชัคกี้ ธัญญรัตน์
เพลงของคาราวานโดยส่วนใหญ่แต่งโดยสุรชัย ยกเว้นบางบทเพลงได้แก่- นกสีเหลือง และ บูบู โดย วินัย อุกฤษณ์- คนกับควาย โดย สมคิด สิงสง และ วิสา คัญทัพ- อีสาน และ คิดถึงบ้าน (เดือนเพ็ญ) โดยอัศนี พลจันทร- เปิบข้าว โดย จิตร ภูมิศักดิ์- ลุกขึ้นสู้, คืนสู่รัง และ กุหลาบแดง โดย มงคล อุทก- อเมริกันอันตราย โดย ทองกราน ทานา และ วีระศักดิ์ สุนทรศรี- เซิ้งอีสาน โดย อุทัย มหาวงศ์

**สมาชิก**

**สมาชิกปัจจุบัน**
 สุรชัย จันทิมาธร (หงา) ร้องนำ, กีตาร์, เมาท์ออร์แกน เกิด 29 เมษายน พ.ศ. 2491 (พ.ศ. 2518–ปัจจุบัน)
*ทองกราน ทานา (อืด) กีตาร์ลีด, ไวโอลิน ร้องประสาน เกิด 19 ตุลาคม พ.ศ. 2492 (พ.ศ. 2518–ปัจจุบัน)

**อดีตสมาชิก**
มงคล อุทก (หว่อง) กีตาร์พิณ, เมาท์ออร์แกน, โหวดแผง, ร้องประสาน เกิด 10 พฤษภาคม พ.ศ. 2494 (พ.ศ. 2518–2561; เสียชีวิต พ.ศ. 2561)
*วีระศักดิ์ สุนทรศรี (แดง) กีตาร์ เกิด 24 กรกฎาคม พ.ศ. 2493 (พ.ศ. 2518–2564; เสียชีวิต พ.ศ. 2564)
*พงษ์เทพ กระโดนชำนาญ (หมู) กลอง, ฟลุต เกิด 18 กันยายน พ.ศ. 2496 (พ.ศ. 2518)

**ผลงานของคาราวาน**
ชุด อเมริกันอันตราย (พ.ศ. 2519)

**อัลบั้ม ในนาม คาราวาน**
คนกับควาย (2518)
*อเมริกันอันตราย (2519)
*บ้านนาสะเทือน (มิถุนายน 2526)
*คนตีเหล็ก (สิงหาคม 2526)
*1985 (พฤษภาคม 2528)
*คนไกลบ้าน (2529)
*ยูเอส เจแปน (พฤษภาคม 2530)
*อานนท์ (2531)
*ตุลา–คม (ตุลาคม 2537)

**อีพี**
 คาราวาน (2518 ผลิตเป็นแผ่นเสียง 7 นิ้ว มี 4 เพลง)- โลกร้อน คนละลาย (อีพี 4 เพลง ที่จัดทำขึ้นเพื่อแจกจ่ายในงานคอนเสิร์ต โลกร้อน คนละลาย)

**อัลบั้มภาคพิเศษ**
 มารครองเมือง (เป็นการทำงานร่วมกันกับ คุรุชน และ โคมฉาย ตั้งวงดนตรีชื่อ ภูซาง 60 อัลบั้มชุดนี้บันทึกเสียงกันในป่าภูซาง เมษายน 2520) - Amerasia อัลบั้มเพลงประกอบภาพยนตร์ ที่ทำร่วมกับศิลปินระดับโลกอย่าง Terry Allen และวง The Panhandle Mystery (2526)- กลับมาเถิด (พฤศจิกายน 2534) ร่วมกับ พงษ์เทพ กระโดนชำนาญ- คาราวาน PIANO เป็นงานอัลบั้มที่ทำภายใต้ชื่อของ พีรภา อภิสุข- เปิดกรุคาราวาน (เส้นเสียงเปล่า) ร่วมกับ บังคลาเทศแบนด์

**เพลงปฏิวัติ**
 ถั่งโถมโหมแรงไฟ

**อ้างอิง**

**แหล่งข้อมูลอื่น**
  caravannonzon.com เว็บไซต์อย่างเป็นทางการ date=2010-01-01 -  caravannonzon.net เว็บไซต์อย่างเป็นทางการ date=2007-10-19 
หมวดหมู่:กลุ่มดนตรีสัญชาติไทย
หมวดหมู่:กลุ่มดนตรีไทยในยุค 1970
หมวดหมู่:ดนตรีเพื่อชีวิต
หมวดหมู่:พันธมิตรประชาชนเพื่อประชาธิปไตย
หมวดหมู่:ศิลปินสังกัดจีเอ็มเอ็ม แกรมมี่
หมวดหมู่:กลุ่มดนตรีที่ก่อตั้งในปี พ.ศ. 2518
หมวดหมู่:ศิลปินที่เป็นแนวร่วมกปปส.